iraklixyz/georgian-wikipedia-cleaned huggingface dataset:
სურინამის კონსტიტუცია

სურინამის კონსტიტუცია ― სურინამის უზენაესი კანონი. მიიღეს 1987 წლის 30 სექტემბერს, სურინამის საკონსტიტუციო რეფერენდუმის საფუძველზე. კონსტიტუციით ქვეყანა დაუბრუნდა დემოკრატიას დეზი ბაუტერსეს დიქტაურის შემდეგ.

ისტორია
1795 წელს სურინამის კოლონია სურინამის საზოგადოებისგან ბატავიის რესპუბლიკამ მიიღო, რის შემდეგაც ნიდერლანდების მთავრობამ სხვადასხვა სამთავრობო რეგულაცია გამოსცა სურინამისთვის , რის საფუძველზეც კოლონიის მთავრობა ჩამოყალიბდა. 1865 წელს ახალმა სამთავრობო რეგულაციამ წინა, 1832 წლის რეგულაცია ჩაანაცვლა და შედეგად, სურინამმა ეორიულად თვითმმართველობის შეზღუდული უფლებები მიიღო. კოლონიის ელიტას კოლონიის საბჭოს არჩევის უფლება მიეცა, რომელიც კოლონიას ნიდერლანდების მონარქის მიერ დანიშნულ გენერალ-გუბერნატორთან ერთად მართავდა. კოლონიურ საბჭოს კოლონიის ბიუჯეტის საკითხების გადაწყვეტის უფლება ჰქონდა, რომელიც მონარქს უნდა დაემტკიცებინა, თუმცა ნიდერლანდების პარლამენტის ჩართულობას არ მოითხოვდა.

დამოუკიდებელი სურინამის პირველი კონსტიტუცია 1975 წელს მიიღეს ნიდერლანდების კონსტიტუციის მოდელის მიხედვით. 1980 წლის სამხედრო გადატრიალების შემდეგ კონსტიტუციის მოქმედება შეაჩერეს. ამჟამინდელი კონსტიტუცია 1987 წლის 30 სექტემბერს საკონსტიტუციო რეფერენდუმის საფუძველზე მიიღეს.
ურუგვაის კონსტიტუცია

ურუგვაის აღმოსავლეთ რესპუბლიკის კონსტიტუცია ― ურუგვაის უზენაესი კანონი. კონსტიტუციის პირველი ვარიანტი 1830 წელს დაიწერა, ხოლო უკანასკნელი შესწორება 2004 წელს შევიდა.

ურუგვაის პირველი კონსტიტუცია 1830 წელს მიიღეს, სისპლატინის 3 წლიანი ომის დასრულების შემდეგ, რომელშიც ურუგვაი და არგენტინა ერთად მოაწილეობდნენ რიო-დე-ლა-პლატის გაერთიანებული პროვინციების სახით. გაერთიანებული სამეფოს შუამავლობით, 1828 წლის მონტევიდეოს სამშვიდობო ხელშეკრულებამ ურუგვაის სახელმწიფოს ჩამოყალიბებასა და კონსტიტუციის მიღებას შეუწყო ხელი. კონსტიტუცია რამდენჯერმე შეიცვალა: 1918, 1934, 1942, 1952 და 1967 წლებში, თუმცა პირველი კონსტიტუციის რამდენიმე მუხლი დღემდეა შენარჩუნებული.

ვარიანტები
პირველი კონსტიტუცია (1830-1918)
პირველი კონსტიტუცია ქვეყნის საყოველთაო დამფუძნებელმა და საკანონმდებლო კრებამ 1829 წლის 10 სექტემბერს დაამტკიცა. კონსტიტუცია 1830 წლის 28 ივნისს გამოქვეყნდა. ამჟამიდელი ტექსტი ძირითადად 1967 წლისაა, რომელმშიც შემდეგში რამდენიმე შესწორება შევიდა, მათ შორის, 1997 წლის კონსტიტუციური რეფორმა.

მეორე კონსტიტუცია (1918-1934)
1913 წელს პრეზიდენტმა ხოსე ბატლიე ი ორდონიესმა საკონსტიტუციო რეფორმის იდეა წამოაყენა, რომელიც შვეიცარიული სტილის კოლეგიური აღმასრულებელი სისტემის დანერგვას ითვალისწინებდა, სახელწოდებით ― . ბატლიე ი ორდონიესი ერთი პიროვნების ძლიერი პრეზიდენტობის მოწინააღმდეგე იყო და სჯეროდა, რომ კოლექტიური აღმასრულებელი ძალაუფლება პოლიტიკური ლიდერების დიქტატორულ ზრახვებს გაანეიტრალებდა. ორდონიესის იდეას მწვავე წინააღმდეგობა მოჰყვა არა მხოლოდ ბლანკოსების, არამედ მისივე, კოლორადოს პარტიის, წევრების მხრიდანაც. ორდონიესის პროექტი 1916 წელს ჩავარდა, მაგრამ ბლანკოსების ფრაქციასთან შეთანხმებას მიაღწია და მეორე კონსტიტუციით კომპსომისული სისტემა დაინერგა. მეორე კონსტიტუცია 1917 წლის 25 ნოემბერს გამართულ რეფერენდუმზე დაამტკიცეს.

მესამე კონსტიტუცია (1934-1942)
1934 წლის კონსტიტუციამ კოლეგიადო გააუქმა და მისი ძალაუფლება პრეზიდენტს გადასცა, თუმცა პრეზიდენტის ძალაუფლება გარკვეულწილად შეზღუდული დარჩა. აღმასრულებელი ხელისუფლება პრეზიდენტის ხელში იყო, რომელიც გადაწყვეტილებებს მინისტრებთან ერთად იღებდა. 1934 წლის ქარტიით, დაფუძნდა მინისტრთა საბჭო , რომელიც ამ გადაწყვეტილებების მიმღები ორგანო იყო. იგი პრეზიდენტისა და კაბინეტის წევრი მინისტრებისგან შედგებოდა. კონსტიტუციის მიხედვით, აღმასრულებელი ხელისუფლების მეთაურს კაბინეტის 9 მინისტრიდან სამი იმ პარტიიდან უნდა დაენიშნა, რომელიც საპრეზიდენტო არჩევნებში მიღებული ხმებით მეორე ადგილზე გავიდა. გენერალურ ასამბლეას კაბინეტის მინისტრებისადმი უნდობლობის გამოცხადება შეეძლო, რისთვისაც ასამბლეის წევრების ორი მესამედის თანხმობა იყო საჭირო.
ვენტრიკულიტი

ვენტრიკულიტი (ასევე ცნობილი, როგორც ეპენდიმიტი) — თავის ტვინის პარკუჭების ამომფენი უჯრედების - ეპენდიმოციტების - ანთება. ვენტრიკულიტის უხშირესი გამომწვევი მიზეზია ინფექცია და უმეტესად ვითარდება მეორადად, როგორც მენინგიტის, თავის ტვინის აბსცესის ან ნეიროქირურგიული ჩარევის გართულება. კლინიკური გამოვლინებები მოიცავს მაღალ ტემპერატურას, თავის ტკივილს, კისრის კუნთების რიგიდობას, ფოტოფობიას, ფონოფობიას, ცნობიერების დაქვეითებას, გულყრებს, ფოკალურ სიმპტომებს. დიაგნოზის დასასმელად გამოიყენება რადიოლოგიური კვლევები (კომპიუტერული ტომოგრაფია, მაგნიტურ-რეზონანსული გამოსახულება), ისევე, როგორც თავ-ზურგტვინის სითხის ლაბორატორიული კვლევა, სადაც შეინიშნება ლეიკოციტებისა და ცილის მომატება, გლუკოზის კლება. მკურნალობა მოიცავს ანტიბიოტიკოთერაპიას. ეპენდიმიტით გამოწვეული სიკვდილიანობა ვითარდება დაავადებულთა 30-40%-ში, თუმცა 60%-ში აღინიშნება მუდმივი ნევროლოგიური გართულებები.
პროპიონული აციდემია

პროპიონული აციდემია (ასევე ცნობილი, როგორც პროპიონული აციდურია) — ფერმენტ პროპიონილ--კარბოქსილაზას ნაკლებობით გამოწვეული ნერვული სისტემის დაავადება. აღნიშნული ფერმენტი უზრუნველყოფს ზოგიერთი ამინომჟავასა და კენტ-რიცხვოვანი ცხიმოვანი მჟავების მეტაბოლიზმს, რა პროცესის დარღვევის შედეგად გროვდება პროპიონის მჟავა და ზიანდება თავის ტვინი. სიმპტომები ვლინდება დაბადებიდან პირველი 3 თვის განმავლობაში და მოიცავს ცუდ კვებას, ღებინებას, ლეთარგიას, კომას. პროპიონულ აციდემიას ახასიათებს აუტოსომურ-რეცესიული მემკვიდრეობა და გამოწვეულია და გენების მუტაციით. მაგნიტურ-რეზონანსულ გამოსახულებაზე შეინიშნება შეშუპებისა და სხვა პათოლოგიური უბნები თეთრ ნივთიერებაში (ძირითადად, ქერქქვეშ), ისევე, როგორც ბაზალურ განგლიაში, ნათხემსა და თალამუსში.
ნეიროსარკოიდოზი

ნეიროსარკოიდოზი — ნერვული სისტემის დაავადება რა დროსაც აღინიშნება იმუნური უჯრედების პათოლოგიური დაგროვების კერები (გრანულომები). ყველაზე ხშირად ზიანდება მენინგეალური გარსი, ჰიპოფიზი, ჰიპოთალამუსი, კრანიალური ნერვები. ზოგჯერ პაციენტს აღენიშნება თანმხლები აუტოიმუნური დაავადება. კლინიკური გამოვლინებები დამოკიდებულია გრანულომების დაგროვების მდებარეობაზე - კრანიალური ნერვების დაზიანების შემთხვევაში ვლინდება შესაბამისი ნერვის დამბლა, ჰიპოთალამუსისას - ენდოკრინული დარღვევები, პარენქიმისას - გულყრა და ა.შ.

ეპიდემიოლოგია
ნეიროსარკოიდოზი განსაკუთრებით ხშირია 30-40 წლის პაციენტებში და არსებობს მიდრეკილება მდედრობითი სქესის მიმართ.
ფელიქს ბლოხი

ფელიქს ბლოხი (დ. 23 ოტქომბერი, 1905 – გ. 10 სექტემბერი, 1983) — შვეიცარიელ-ამერიკელი თეორიული ფიზიკოსი, რომელმაც 1952 წელს გაიზიარა ნობელის პრემია ფიზიკაში ედუარდ მილს პერსელთან ერთად "ბირთვული მაგნიტური სიზუსტის გაზომვების ახალი მეთოდების შემუშავებისა და ამასთან დაკავშირებული აღმოჩენებისთვის".

ბლოხი იყო პირველი ნობელის პრემიის ლაურეატი სტენფორდის უნივერსიტეტში.

ბლოხმა ფუნდამენტალური თეორიული წვლილი შეიტანა ფერომაგნეტიზმისა და კრისტალურ მესრებში ელექტრონების ქცევის გაგებაში. ის ასევე ითვლება ბირთვული მაგნიტური რეზონანსის შემქმნელთაგან ერთ-ერთად.

განათლება
ბლოხი დაიბადა 1905 წლის 23 ოქტომბერს ციურიხში, შვეიცარიაში, ებრაელი მშობლების, გუსტავ ბლოხისა და აგნეს მაიერის ოჯახში.მათი პირველი შვილი იყო გოგონა, რომელიც დაიბადა 1902 წელს, ხოლო ფელიქსი დაიბადა სამი წლის შემდეგ. გუსტავი გადავიდა ციურიხში მორავიადან 1890 წელს, რათა გამხდარიყო შვეიცარიის მოქალაქე.

ბლოხი ექვსი წლის ასაკში შევიდა საჯარო დაწყებით სკოლაში. ამბობენ, რომ მას თანატოლები დასცინოდნენ, ნაწილობრივ იმიტომ, რომ "შვეიცარიულ-გერმანულ ენაზე ოდნავ განსხვავებული აქცენტით საუბრობდა, ვიდრე კლასის უმეტესობა". ბლოხი გახდა ჰაიზენბერგის პირველი ასპირანტი და მიიღო დოქტორის ხარისხი 1928 წელს.

1934 წელს სტენფორდის ფიზიკის დეპარტამენტის თავმჯდომარემ ბლოხი მიიწვია ფაკულტეტში გასაწევრიანებლად.

ომის შემდეგ ბლოხი კონცენტრირდა ბირთვული ინდუქციისა და ბირთვული მაგნიტური რეზონანსის გამოკვლევებზე, რაც მაგნიტურ-რეზონანსული ტომოგრაფიის ძირითადი პრინციპებია. 1946 წელს მან შეიმუშავა ბლოხის განტოლებები, რომლებიც განსაზღვრავენ ბირთვული მაგნიტიზაციის დროში ევოლუციას. იგი აირჩიეს მეცნიერებათა ეროვნულ აკადემიაში 1948 წელს. 1952 წელს, ედუარდ პერსელთან ერთად, ბლოხს მიენიჭა ნობელის პრემია ფიზიკაში ბირთვული მაგნიტური ინდუქციის საკითხზე მუშაობისთვის.

1950-იანი წლების დასაწყისში, როდესაც ბირთვული კვლევების ევროპული ორგანიზაცია იქმნებოდა, მისი დამფუძნებლები ეძებდნენ სტატუსისა და საერთაშორისო პრესტიჟის მქონე ადამიანს ახალშობილი საერთაშორისო ლაბორატორიის სამართავად.1954 წელს პროფესორ ბლოხი გახდა ბირთვული კვლევების ევროპული ორგანიზაციის პირველი გენერალური დირექტორი. ორგანიზაციიდან წასვლის შემდეგ ბლოხი დაბრუნდა სტენფორდის უნივერსიტეტში, სადაც 1961 წელს დაინიშნა ფიზიკის პროფესორად.

1964 წელს ბლოხი აირჩიეს ნიდერლანდების სამეფო ხელოვნებისა და მეცნიერების აკადემიის უცხოელ წევრად. ბლოხი ასევე იყო ამერიკის ხელოვნებისა და მეცნიერებათა აკადემიისა და ამერიკის ფილოსოფიური საზოგადოების წევრი.

ოჯახი
1940 წლის 14 მარტს ბლოხი დაქორწინდა კლარა მიშზე, ფიზიკოსზე, რომელიც მუშაობდა რენტგენის კრისტალოგრაფიაზე და რომელიც გაიცნო ამერიკის ფიზიკური საზოგადოების შეხვედრაზე. მათ ჰყავდათ ოთხი შვილი: ტყუპები ჯორჯ ჯეიკობ ბლოხი და დანიელ არტურ ბლოხი რომლებიც დაიბადნენ 1941 წლის 15 იანვარს, ვაჟი ფრენკ სემიუელ ბლოხი, რომელიც დაიბადა 1945 წლის 16 იანვარს და ქალიშვილი რუთ ჰედი ბლოხი, რომელიც დაიბადა 1949 წლის 15 სექტემბერს.

ბლოხი გარდაიცვალა 1983 წლის 10 სექტემბერს ციურიხში, 77 წლის ასაკში. 2025 წელს ბლოხის ოჯახმა მისი ნობელის პრემიის მედალი გადასცა
ბირთვული კვლევების ევროპულ ორგანიზაციას.
ვაარდენბურგის სინდრომი

ვაარდენბურგის სინდრომი — ნეიროკრისტოპათია (ნერვული ქედის უჯრედების ანომალიური მიგრაცია), რა დროსაც ადგილი აქვს მელანოციტების არასწორ განაწილებას ორგანიზმში. შედეგად, დაავადებულებს აღენიშნებათ დეპიგმენტაციური უბნები თმაზე, თვალებზე (ჰეტეროქრომია), კანზე. კლინიკური გამოვლინებები ასევე მოიცავს ტელეკანთუსს (თვალის შიგნითა კუთხის გარეთ (ლატერალურად) მდებარეობა), სიყრუეს, ნათხემისმიერ ატაქსიას, გონებრივ ჩამორჩენას, ანოსმიას, საცრემლე და ყბაყურა ჯირკვლების ჰიპოპლაზიას, შიგნითა ყურის ანომალიებს (მაგ. უკანა ნახევარრკალოვანი არხის აპლაზია). ვაარდენბურგს უმეტესად ახასიათებს აუტოსომურ-დომინანტური მემკვიდრეობა და გამოწვეულია ან/და გენების მუტაციით.
ნეირო-ბეხჩეტის დაავადება

ნეირო-ბეხჩეტის დაავადება (თურ. - ) — ბეხჩეტის დაავადების ფორმა, როდესაც ჩართულია ნერვული სისტემა. თავად ბეხჩეტის დაავადება არის აუტოიმუნური პათოლოგია, რა დროსაც ვითარდება სისხლძარღვების ანთება (ვასკულიტი) და წყლულების კლასიკური ტრიადა: პირის ღრუს, გენიტალური და თვალის. ნერვულ სისტემაში გამოიხატება ლეიკოციტებისა და მიკროგლიას ინფილტრაცია სისხლძარღვების მიმდებარედ (პერივასკულარულად), რის შედეგადაც ვითარდება ოლიგოდენდროგლიოციტების დეგენერაცია და პერივასკულარული ნეკროზი. კლინიკური გამოვლინებები მოიცავს თავის ტკივილს, მოტორულ დარღვევებს, ნათხემისმიერ ატაქსიას, გულყრას, გულისრევას. თავის ტვინში ყველაზე ხშირად ზიანდება მეზოდიენცეფალური შეერთების ადგილი (ერთი მხრივ, თალამუსსა, და შიგნითა კაფსულას, მეორე მხრივ კი შუა ტვინს შორის), რასაც მაგნიტურ-რეზონანსულ გამოსახულებაზე კორონალურ ჭრილში ეწოდება "ჩანჩქერის ნიშანი". ხშირი გამომწვევი მიზეზია მუტაცია - გენში, რომელიც ჯანმრთელ ინდივიდებში, სხვა გენებთან ერთად, ეხმარება იმუნურ სისტემას, განასხვავოს საკუთარი ცილები უცხოსგან.
სემიონ ვინოკური

სემიონ მატვეის ძე ვინოკური (; დ. 1 თებერვალი, 1957, ბელგოროდი) — საბჭოთა და ისრაელელი სცენარისტი, კინორეჟისორი და ოთხმოცზე მეტი დოკუმენტური და მხატვრული ფილმის პროდიუსერი. მუშაობდა „ლენფილმსა“ და „მოსფილმში“. მიღებული აქვს ჯილდოები და აღიარებები საერთაშორისო კინოფესტივალებზე. 1999 წელს მას მიენიჭა ისრაელის კინოაკადემიის პრემია.

1999 წელს ვინოკურმა მიიღო ისრაელის კინოაკადემიის პირველი პრიზი. 2006 წელს მან მიიღო ვერცხლის რემი ჰიუსტონის 39-ე ყოველწლიურ კინოფესტივალზე, ასევე პრიზები მოსკოვის, კარლოვი-ვარის, ნიუ-იორკის და შანხაის დოკუმენტური ფილმების ფესტივალებზე.

ბიოგრაფია
სემიონ ვინოკური დაიბადა 1957 წლის 1 თებერვალს, ბელგოროდში.

მისი მშობლები ბელგოროდში სტალინის ბრძანებულებით, მოსკოვის ენერგეტიკის ინსტიტუტის დამთავრების შემდეგ ჩავიდნენ. მამამისი, მატვეი ლვოვის ძე ვინოკური, ბელგოროდის ქარხნის — „ენერგომაშის“ დირექტორის მოადგილე იყო. დედამისი, როზა სემიონის ასული — ქარხნის სტანდარტების განყოფილების ხელმძღვანელი იყო.

სემიონმა დაამთავრა ბელგოროდის № 3 საშუალო სკოლა. სკოლის დამთავრების შემდეგ ჩააბარა ბელგოროდის სამშენებლო მასალების ტექნოლოგიურ ინსტიტუტში, დაზგებისა და ხელსაწყოების სპეციალობაზე. მისი დამთავრების შემდეგ, იგი გაანაწილეს იჟორის ქარხანაში, სადაც მუშაობდა სახელოსნოს ოსტატად, ბიუროს უფროსად, დაგეგმვა-დაანგარიშების ბიუროში უფროსად, უფროს დისპეტჩერად.

ამავდროულად, მან დაასრულა „ლენფილმთან“ არსებული სცენარისტების სამწლიანი კურსი.

1986 წელს ჩაირიცხა მოსკოვში, კინემატოგრაფიის სახელმწიფო კომიტეტთან და სსრკ კინემატოგრაფისტთა კავშირთან არსებულ სცენარის წერისა და რეჟისურის უმაღლეს კურსებზე.

1990 წლის 8 ივლისიდან ის ისრაელში ცხოვრობს.
Usucapio

, ხანდაზმულობა — ბუნებითი სამართლით საკუთრების უფლების წარმოშობის ერთ-ერთი გზა რომის სამართალში. ხანდაზმულობა გულისხმობდა იმას, რომ უკანონო, მაგრამ კეთილსინდისიერი მფლობელი, შეიძლება გამხდარიყო ნივთის მესაკუთრე, თუ უწინდელი მესაკუთრე განსაზღვრულ ვადაში არ წარადგენდა სარჩელს მისი ნივთის უკანონო მფლობელისაგან გამოთხოვის თაობაზე. მფლობელობითი ხანდაზმულობით ნივთზე მესაკუთრეობის მოპოვებისთვის აუცილებელი იყო, რომ სახეზე ყოფილიყო განუწყვეტელი კეთილსინდისიერი ფლობა გარკვეული დროის განმავლობაში. ხანდაზმულობა არ ეხებოდა მიტაცებულ ნივთებს, შესაბამისად მიტაცებული ნივთი მიმტაცებლის საკუთრება ვერასდროს გახდებოდა. დროთა განმავლობაში ხანდაზმულობის ვადა იცვლებოდა, იგი განსხვავებული იყო მოძრავი და უძრავი ქონებისთვის.
წინა ქოროიდული არტერიის სინდრომი

წინა ქოროიდული არტერიის სინდრომი — ნერვული სისტემის პათოლოგიური მდგომარეობა, გამოწვეული წინა ქოროიდული არტერიის დაზიანებით. კლინიკური გამოვლინებები შესაძლოა მოიცავდეს სისუსტეს დაზიანების საპირისპირო მხარეს (კონტრალატერალური ჰემიპლეგია), მგრძნობელობის დაკარგვას დაზიანების საპირისპირო მხარეს (კონტრალატერალური ჰემისენსორული დაკარგვა), მხედველობის არის ერთი ნახევრის დაკარგვას ორივე მხარეს (ჰომონიმური ჰემიანოპსია) ან ერთი მეოთხედის დაკარგვას ორივე მხარეს (ჰომონიმური მეოთხედი სექტორანოპსია). მაგნიტურ-რეზონანსულ გამოსახულებაზე შეინიშნება ინფარქტის კერები ჰიპოკამპის თავში, ლატერალური პარკუჭის საფეთქლის რქის სისხლძარღვოვანი წნულის წინა ნაწილში, ლატერალურ თალამუსში, მკრთალი სფეროს შიგნითა ნაწილში, შიგნითა კაფსულის უკანა ფეხში.
გაეროს უშიშროების საბჭოს რეზოლუცია 629

გაეროს უშიშროების საბჭოს რეზოლუცია 629 მიღებულია 1989 წლის 16 იანვარს. 431 (1978), 435 (1978) და 628 (1989) რეზოლუციების გახსენების შემდეგ, საბჭომ აღნიშნა, რომ ბრაზავილის პროტოკოლის მონაწილე მხარეები შეთანხმდნენ, 1989 წლის 1 აპრილი დადგენილიყო სამხრეთ აფრიკის რესპუბლიკის ანგოლიდან გასვლის თარიღად, რაც შესაბამისად გზას გაუხსნიდა ნამიბიის დამოუკიდებლობას.

საბჭომ ხაზი გაუსვა თავის პოზიციას, ნამიბიაში გაეროს ზედამხედველობის ქვეშ თავისუფალი და სამართლიანი არჩევნების ჩატარების აუცილებლობაზე, რეზოლუცია 435-ის (1978) შესაბამისად. როგორც პირველი ნაბიჯი, მან გენერალურ მდივანს, ხავიერ პერეს დე კუელიარს, სთხოვა მოეწყო ოფიციალური ცეცხლის შეწყვეტა სამხრეთ-დასავლეთ აფრიკის ხალხის ორგანიზაციასა და სამხრეთ აფრიკას შორის, და მოუწოდა ამ უკანასკნელს, მნიშვნელოვნად შეემცირებინა თავისი პოლიციური ძალები ნამიბიაში, რათა დარჩენილი ძალები დაბალანსებულიყო გაეროს გარდამავალი დახმარების ჯგუფის მონიტორინგთან შესაბამისობაში.

რეზოლუციამ ასევე მოუწოდა ყველა მხარეს, მიუკერძოებლად განეხორციელებინათ ეს რეზოლუცია, ხოლო გენერალურ მდივანს სთხოვა, რაც შეიძლება სწრაფად წარედგინა ანგარიში მიმდინარე რეზოლუციის მიღების შემდეგ განვითარებულ მოვლენებზე, აგრეთვე შეესწავლა ხარჯების დაზოგვის ღონისძიებები; ამასთან, წევრ სახელმწიფოებს სთხოვა განეხილათ, რა სახის დახმარების გაწევა შეეძლოთ ახლად დამოუკიდებელი ნამიბიისთვის.

რეზოლუცია უშიშროების საბჭოში ბიპოლარული სისტემის დაშლის ფონზე, შემუშავებულია უშიშროების საბჭოს ხუთი მუდმივი წევრის მიერ, რაც ასახავდა მმართველობაში მომხდარ ცვლილებას და შესაძლებელს ხდიდა, რომ მუდმივ წევრებს საბჭოს სხდომათა დარბაზის გარეთ, არაოფიციალურად ეწარმოებინათ კონსულტაციები საკითხების ფართო სპექტრზე.
გაეროს უშიშროების საბჭოს რეზოლუცია 632

გაეროს უშიშროების საბჭოს რეზოლუცია 632 მიღებულია 1989 წლის 16 თებერვალს, 431 (1978), 435 (1978) და 629 (1989) რეზოლუციების ხელახალი დადასტურების შემდეგ, საბჭომ დაამტკიცა გენერალური მდივნის, ხავიერ პერეს დე კუელიარის, ანგარიში ნამიბიისთვის განკუთვნილი გაეროს გეგმის შესახებ და კვლავ დაადასტურა თავისი იურიდიული უფლებამოსილება ამ ტერიტორიაზე მისი დამოუკიდებლობის მიღწევამდე.

საბჭომ განაცხადა, რომ რეზოლუცია 435 (1978) განხორციელდებოდა მისი პირვანდელი ფორმით, რათა ნამიბიაში შესაძლებელი გამხდარიყო თავისუფალი და სამართლიანი არჩევნების ჩატარება ყოველგვარი დაშინების გარეშე. მან ასევე გამოხატა სრული მხარდაჭერა გენერალური მდივნისა და მისი ძალისხმევის მიმართ რეგიონში. სთხოვა მას საბჭოსთვის რეგულარულად მიეწოდებინა ინფორმაცია და მოუწოდა ყველა მხარეს, პატივი ეცათ გაეროს გეგმის ფარგლებში აღებული ვალდებულებებისთვის.

გენერალური მდივნის ანგარიშის მხარდასაჭერად, 632-ე რეზოლუციამ გაეროს გარდამავალი დახმარების ჯგუფის შემადგენლობაში პერსონალის რაოდენობა 4,650-ით განსაზღვრა.
პოლიკარპე ზერაგია

პოლიკარპე კონსტანტინეს ძე ზერაგია (დ. 19 მარტი, 1912, ფოთი, — გ. 6 ივნისი, 1986, თბილისი, დაკრძალულია საბურთალოს სასაფლაოზე) — ქართველი მათემატიკოსი. ფიზიკა-მათემატიკის მეცნიერებათა დოქტორი (1957), პროფესორი (1959), საქართველოს მეცნიერების დამსახურებული მოღვაწე (1979).

დაამთავრა თბილისის სახელმწიფო უნივერსიტეტი (1934). იყო ამავე უნივერსიტეტის მექანიკა-მათემატიკის ფაკულტეტის დეკანი (1956–1962), ზოგადი მათემატიკის კათედრის გამგე (1960–1986). იკვლევდა პოლიჰარმონიული, არაწრფივი ჰიპერბოლური და პარაბოლური, აგრეთვე არაწრფივი ინტეგრალური განტოლებების ამოხსნის საკითხებს. მიღებული აქვს სახელმწიფო ჯილდოები.
ჩიჩემე

ჩიჩემე ― სასმელი, რომლის მთავარი ინგრედიენტებია ფერმენტირებული ატოლე ან ნაღები და დაფქული სიმინდი. ის ტრადიციულია ლათინური ამერიკის ზოგიერთ ქვეყანასა და რეგიონში, როგორებცაა კოსტა-რიკას კარიბის ზღვის სანაპირო, კოლუმბია (ძირითადად სიენაგა-დე-ოროს მუნიციპალიტეტი) და პანამა (ჩირიკის პროვინცია და ლა-ჩორერა). ჩრდილოეთ კოსტა-რიკაში, გუანაკასტეს პროვინციაში, ის ასევე მზადდება იისფერი სიმინდისგან.

ჩიჩემეს რეცეპტი მოიცავს დაფქულ სიმინდში სანელებლების შერევას, როგორიცაა დარიჩინი და მუსკატის კაკალი, ასევე წყალი, პანელა და კოჭა. არსებობს მრავალი ვარიაცია, რაც დამოკიდებულია ადგილმდებარეობაზე. ინგრედიენტების შერევის შემდეგ, მასას თანდათანობით ადუღებენ, ასველებენ და შემდეგ წვრილად ნაყავენ. მიღებულ ცომს აცხობენ და ცივ წყალს უმატებენ.
სარეველების ბაღი

„სარეველების ბაღი“ — 1924 წლის ამერიკული, მუნჯი, დრამატული ფილმი, ჯეიმს კრუზის რეჟისორობით. მთავარ როლს ასრულებს ბეტი კომპსონი. დაფუძნებულია ლეონ გორდონისა და დორის მარკეტის პიესაზე. გადაიღო --ს სტუდიამ, ხოლო დისტრიბუცია გაუწია -მა.
შინაარსი
ერთ-ერთი კინოჟურნალის მიხედვით, მდიდარი მაგრამ ბოროტი ფილიპ ფლაგი (ფელოვესი) ფლობს უძრავ ქონებას, რომელსაც საკუთარ „სარეველების ბაღს“ უწოდებს. აქ ის მსახიობი გოგონებით ერთობა, შემდეგ კი მათ თავიდან იშორებს. საკუთარ შარმში დარწმუნებული, დოროთი დელბრიჯის (კომპსონის) მოხიბვლას უშედეგოდ შეეცდება. გაბრაზებული, ქალს სამსახურიდან დაათხოვნინებს. დოროთი იძულებული გახდება, ფლაგთან დაბრუნდეს და მისი საყვარელი გახდეს. ცოტა ხანში ის დუგლას კროფორდს (ბაქსტერს) შეხვდება, ფლაგს გაეყრება და ახალ თაყვანისმცემელზე გათხოვდება, თუმცა ვერ გაბედავს თავისი წარსულის გამხელას. კროფორდი ფლაგის მსახურთუფროსს გადააწყდება, რომელიც იმუქრება, რომ საიდუმლოს გაამხელს. თავად ფლაგიც მოაკითხავს კროფორდს და, შურით გაბოროტებული, ყოფილი საყვარლის ქმარს შარში გახვევს. დოროთი, უმოქმედობით გამწარებული, საკუთარ წარსულს გაამხელს. კროფორდი აღიარებს, რომ მან ცოლის შესახებ ყველაფერი იცოდა, და ფლაგს აივნიდან გადააგდებს.
როლებში
დოროთი დელბრიჯი — ბეტი კომპსონი;
ფილიპ ფლაგი — როკლიფე ფელოვესი;
დუგლას კროფორდი — უორნერ ბაქსტერი;
ჰენრი პულსონი — ჩარლზ სტანტონ ოგლი;
ჯეკ ლეინი — კინგ ზენი;
არჩი — უილიამ ოსტინი;
მოხუცი მოსამსახურე — ლუცილე თორნდაიკი;
თეატრის მენეჯერი — უილიამ ჰ. ტურნერი;
ნიკი — ტოიო ფუჯიტა;
ჰაზელი — ლილიან ტაშმანი;
ნატ ბარლოუ — ალ სენ-ჯონი;
როზალინდ ბაირნი;
სტატუსი
„სარეველების ბაღი“ არც ერთ კინოარქივში არ გვხვდება. მიიჩნევა დაკარგულ ფილმად.
ჩემი ბრალი: ლონდონი

ჩემი ბრალი: ლონდონი — 2025 წლის ბრიტანული რომანტიკული ფილმია, რომლის რეჟისორები არიან დანი გირდვუდი და შარლოტა ფასლერი.

ფილმი ესპანური ფილმის „მარცვლეულის წინააღმდეგ“ რიმეიქია, რომელიც ადაპტირებულია მერსედეს რონის მიერ დაწერილი და 2017 წელს გამოცემული რომანის „ “ მიხედვით, რომელიც პლატფორმაზე ლიტერატურული ფენომენია.

2025 წლის 7 მაისს გამოცხადდა ფილმის ორი გაგრძელება: „გზის წინააღმდეგ 2: ლონდონი“ და „გზის წინააღმდეგ 3: ლონდონი“. ფილმი -ზე 2025 წლის 13 თებერვალს გამოვიდა.

სიუჟეტი
18 წლის ნოე ტოვებს ამერიკას, რათა ლონდონში დასახლდეს დედასთან ერთად, რომელიც ახლახან შეუყვარდა მდიდარ ბრიტანელ ბიზნესმენ უილიამს. ნოე ხვდება უილიამის შვილს, მეამბოხე ნიკს და აღმოაჩენს, რომ მათ შორის უდავო მიზიდულობაა. ნოე ზაფხულს ახალ ცხოვრებასთან შეგუებაში ატარებს, მაგრამ მისი მძიმე წარსული მას ამ პირველი რომანის გულში დაეწევა.

როლებში
აშა ბენქსი — ნოა
მეთიუ ბრუმი — ნიკი
ივ მაკლინი — ელა
რეი ფიერონი — უილიამი
ენვა ლუისი — ჯენა
ქერიმ ჰასანი — ლაიონი
სემ ბიუქენენი — რონი
ამელია კენვორტი — ანა
კრისტინა კოული — ბეთანი
ჯეისონ ფლემინგი — ტრევისი
ჰარი გილბი — დენი
ჯორჯ რობინსონი — ჯეი პი

წარმოება
2024 წლის მაისში, -ის ვიცე-პრეზიდენტმა, ჯეიმს ფარელმა, განაცხადა, რომ ის ესპანური ფილმის „ “ ბრიტანული რიმეიკის მომზადებას გეგმავდა. პროექტის ქასთინგის პროცესი 2023 წლის სექტემბერში დაიწყო. ფარელის განცხადებიდან მალევე, მსახიობთა შემადგენლობაში გამოცხადდნენ აშა ბენქსი, მეთიუ ბრუმი, რეი ფიერონი, ენვა ლუისი, სემ ბიუქენენი და ამელია კენვორტი.

გადაღებები
გადაღებები 2024 წლის იანვარში, ესპანეთის ქალაქ ტენერიფეში ორი კვირის განმავლობაში დაიწყო. შემდგომში, შვიდი კვირის განმავლობაში, გადაღებები გაგრძელდა გაერთიანებული სამეფოს დედაქალაქ ლონდონის რამდენიმე რაიონში: მილ ჰილი, მეიფერი, დალსტონი, სტრატფორდი და საუთუორკი, ასევე რამდენიმე კულტურულ ლოკაციაზე, მათ შორის ბარბიკან ცენტრი, ბრენდს ჰეჩის ტრასა და ალბერტის ხიდი.
ზურაბ ზერაკიძე

ზურაბ სერგოს ძე ზერაკიძე (დ. 21 ივლისი, 1939, თბილისი) — ქართველი მათემატიკოსი, ფიზიკა-მათემატიკის მეცნიერებათა დოქტორი (1998), პროფესორი (2000).

დაამთავრა თბილისის სახელმწიფო უნივერსიტეტის (თსუ) მექანიკა-მათემატიკის ფაკულტეტი 1962 წელს. 1962 წლიდან მუშაობდა საქართველოს მეცნიერებათა აკადემიის კიბერნეტიკის ინსტიტუტში, 1971 წლიდან — თსუ-ის ილია ვეკუას სახელობის გამოყენებითი მათემატიკის ინსტიტუტში, 1980–1989 წლებში — თსუ-ის ალბათობათა თეორიისა და მათემატიკური სტატისტიკის კათედრაზე, 1989 წლიდან მუშაობს გორის სახელმწიფო უნივერსიტეტში (1989–2003 წლებში — უმაღლესი მათემატიკის კათედრის გამგე). დაჯილდოებულია ღირსების ორდენით (2000).
ტესოიუკა

ტესოიუკის მუნიციპალიტეტი ― მუნიციპალიტეტი მეხიკოს შტატში, მექსიკის ცენტრალურ ნაწილში. 2020 წლის აღწერის მიხედვით, მუნიციპალიტეტის მოსახლეობა 47,044 ადამიანს შეადგენს, რაც 2010 წლის მაჩვენებელთან შედარებით 33.7 %-ით მეტია. მუნიციპალიტეტის ფართობია 16.3 კმ². მოსახლეობის სიმჭიდროვეა 2,886.1 ადამიანი კმ²-ზე. ტერიტორია მეხიკოს შტატის შემადგენლობაში 1864 წლის 23 აპრილს შევიდა. მუნიციპალიტეტის ადმინისტრაციული ცენტრია ტესოიუკა. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 50100.
ტიანგისტენკოს მუნიციპალიტეტი (მეხიკო)

ტიანგისტენკოს მუნიციპალიტეტი ― მუნიციპალიტეტი მეხიკოს შტატში, მექსიკის ცენტრალურ ნაწილში. 2020 წლის აღწერის მიხედვით, მუნიციპალიტეტის მოსახლეობა 84,259 ადამიანს შეადგენს, რაც 2010 წლის მაჩვენებელთან შედარებით 19.2 %-ით მეტია. მუნიციპალიტეტის ფართობია 131.8 კმ². მოსახლეობის სიმჭიდროვეა 639.3 ადამიანი კმ²-ზე. ტერიტორია მეხიკოს შტატის შემადგენლობაში 1826 წელს შევიდა. მუნიციპალიტეტის ადმინისტრაციული ცენტრია სანტიაგო-ტიანგისტენკო. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 50101.
ტიმილპანი

ტიმილპანის მუნიციპალიტეტი ― მუნიციპალიტეტი მეხიკოს შტატში, მექსიკის ცენტრალურ ნაწილში. 2020 წლის აღწერის მიხედვით, მუნიციპალიტეტის მოსახლეობა 16,414 ადამიანს შეადგენს, რაც 2010 წლის მაჩვენებელთან შედარებით 6.6 %-ით მეტია. მუნიციპალიტეტის ფართობია 166.7 კმ². მოსახლეობის სიმჭიდროვეა 98.5 ადამიანი კმ²-ზე. ტერიტორია მეხიკოს შტატის შემადგენლობაში 1870 წელს შევიდა. მუნიციპალიტეტის ადმინისტრაციული ცენტრია სან-ანდრეს-ტიმილპანი. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 50102.
ტლალმანალკო

ტლალმანალკოს მუნიციპალიტეტი ― მუნიციპალიტეტი მეხიკოს შტატში, მექსიკის ცენტრალურ ნაწილში. 2020 წლის აღწერის მიხედვით, მუნიციპალიტეტის მოსახლეობა 49,196 ადამიანს შეადგენს, რაც 2010 წლის მაჩვენებელთან შედარებით 6.6 %-ით მეტია. მუნიციპალიტეტის ფართობია 160.2 კმ². მოსახლეობის სიმჭიდროვეა 307.1 ადამიანი კმ²-ზე. ტერიტორია მეხიკოს შტატის შემადგენლობაში 1826 წელს შევიდა. მუნიციპალიტეტის ადმინისტრაციული ცენტრია ტლალმანალკო-დე-ველასკესი. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 50103.
ტლატლაია

ტლატლაიის მუნიციპალიტეტი ― მუნიციპალიტეტი მეხიკოს შტატში, მექსიკის ცენტრალურ ნაწილში. 2020 წლის აღწერის მიხედვით, მუნიციპალიტეტის მოსახლეობა 31,762 ადამიანს შეადგენს, რაც 2010 წლის მაჩვენებელთან შედარებით 3.7 %-ით ნაკლებია. მუნიციპალიტეტის ფართობია 788.6 კმ². მოსახლეობის სიმჭიდროვეა 40.3 ადამიანი კმ²-ზე. ტერიტორია მეხიკოს შტატის შემადგენლობაში 1849 წლის 21 სექტემბერს შევიდა. მუნიციპალიტეტის ადმინისტრაციული ცენტრია ტლატლაია. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 50105.